title: 2014/888/EÚ: Rozhodnutie Rady zo 4. decembra 2014 o schválení protokolu k Dohovoru o medzinárodných zábezpekách na mobilné zariadenia týkajúceho sa záležitostí špecifických pre železničný vozidlový park, prijatého 23. februára 2007 v Luxemburgu, v mene Európskej únie

text:
               10.12.2014

               SK

               Úradný vestník Európskej únie

               L 353/9

         ROZHODNUTIE RADY
   zo 4. decembra 2014
   o schválení protokolu k Dohovoru o medzinárodných zábezpekách na mobilné zariadenia týkajúceho sa záležitostí špecifických pre železničný vozidlový park, prijatého 23. februára 2007 v Luxemburgu, v mene Európskej únie

      (2014/888/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia pracuje na vytvorení spoločného justičného priestoru, ktorý sa bude opierať o zásadu vzájomného uznávania súdnych rozhodnutí.

               (2)

               Protokol k Dohovoru o medzinárodných zábezpekách na mobilné zariadenia týkajúci sa záležitostí špecifických pre železničný vozidlový park (ďalej len „železničný protokol“), prijatý 23. februára 2007 v Luxemburgu, je užitočným prínosom k právnej regulácii tejto oblasti na medzinárodnej úrovni. Je preto žiaduce, aby sa ustanovenia uvedeného nástroja, ktoré sa týkajú záležitostí patriacich do výlučnej právomoci Únie, začali uplatňovať čo najskôr.

               (3)

               Komisia rokovala v mene Európskeho spoločenstva o tých častiach železničného protokolu, ktoré patrili do výlučnej právomoci Spoločenstva.

               (4)

               V článku XXII ods. 1 železničného protokolu sa stanovuje, že organizácie regionálnej ekonomickej integrácie, do ktorých právomoci patria určité záležitosti upravované týmto protokolom, ho môžu podpísať, prijať, schváliť alebo k nemu pristúpiť.

               (5)

               Železničným protokolom sa tiež upravuje určité záležitosti, na ktoré sa vzťahuje nariadenie Rady (ES) č. 44/2001 (1), ktoré bude od 10. januára 2015 nahradené nariadením Európskeho parlamentu a Rady (EÚ) č. 1215/2012 (2), nariadenie Rady (ES) č. 1346/2000 (3), nariadenie Európskeho parlamentu a Rady (ES) č. 593/2008 (4), smernica Európskeho parlamentu a Rady 2008/57/ES (5) a nariadenie Európskeho parlamentu a Rady (ES) č. 881/2004 (6).

               (6)

               Spoločenstvo podpísalo železničný protokol 10. decembra 2009 potom, čo sa 30. novembra 2009 prijalo rozhodnutie Rady 2009/940/ES (7).

               (7)

               Niektoré záležitosti upravované železničným protokolom patria do výlučnej právomoci Únie, zatiaľ čo iné záležitosti upravované týmto nástrojom patria do právomoci členských štátov.

               (8)

               Únia by preto mala železničný protokol schváliť.

               (9)

               V článku XXII ods. 2 železničného protokolu sa ustanovuje, že organizácia regionálnej ekonomickej integrácie vydá pri podpise, prijatí, schválení alebo pristúpení vyhlásenie, v ktorom sa špecifikujú záležitosti upravované týmto protokolom, v súvislosti s ktorými na ňu jej členské štáty preniesli právomoc.

               (10)

               Spoločenstvo vydalo požadované vyhlásenie o svojej právomoci v čase podpísania železničného protokolu. Únia by však mala toto vyhlásenie v čase schválenia železničného protokolu obnoviť s cieľom opraviť faktickú chybu a zohľadniť legislatívny vývoj a pristúpenie Chorvátskej republiky k Únii.

               (11)

               Články VI, VIII, IX a X železničného protokolu sa uplatňujú len vtedy, ak zmluvný štát vydal v tomto zmysle vyhlásenie podľa článku XXVII železničného protokolu a na základe podmienok stanovených v uvedenom vyhlásení. Únia by v čase schválenia železničného protokolu nemala vydať vyhlásenie podľa článku XXVII ods. 2 týkajúce sa uplatňovania článku VIII, ani by nemala vydať žiadne z vyhlásení umožnených podľa článku XXVII ods. 1 a 3. Právomoc členských štátov týkajúca sa noriem hmotného práva, pokiaľ ide o platobnú neschopnosť, nebude dotknutá.

               (12)

               Spojené kráľovstvo a Írsko sú viazané nariadením (ES) č. 44/2001, ktoré sa má od 10. januára 2015 nahradiť nariadením (EÚ) č. 1215/2012, nariadením (ES) č. 1346/2000, nariadením (ES) č. 593/2008, smernicou 2008/57/ES a nariadením (ES) č. 881/2004, a preto sa zúčastňujú na prijatí a uplatňovaní tohto rozhodnutia.

               (13)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Protokol k Dohovoru o medzinárodných zábezpekách na mobilné zariadenia týkajúci sa záležitostí špecifických pre železničný vozidlový park, prijatý 23. februára 2007 v Luxemburgu (8).
   Článok 2
   Predseda Rady sa týmto poveruje určiť osobu(-y) splnomocnenú(-é) uložiť v mene Únie schvaľovaciu listinu podľa článku XXI železničného protokolu (9).
   Článok 3
   V čase schválenia železničného protokolu vydá Únia v súlade s jeho článkom XXII ods. 2 vyhlásenie uvedené v prílohe.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 4. decembra 2014

            Za Radu

            predseda

         A. ORLANDO

      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 16.1.2001, s. 1).

      (2)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).

      (3)  Nariadenie Rady (ES) č. 1346/2000 z 29. mája 2000 o konkurznom konaní (Ú. v. ES L 160, 30.6.2000, s. 1).

      (4)  Nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) (Ú. v. EÚ L 177, 4.7.2008, s. 6).

      (5)  Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).

      (6)  Nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (nariadenie o agentúre) (Ú. v. EÚ L 164, 30.4.2004, s. 1).

      (7)  Rozhodnutie Rady 2009/940/ES z 30. novembra 2009 o podpísaní Protokolu k Dohovoru o medzinárodných zábezpekách na mobilné zariadenia týkajúceho sa záležitostí špecifických pre železničný vozidlový park, prijatého 23. februára 2007 v Luxemburgu, zo strany Európskeho spoločenstva (Ú. v. EÚ L 331, 16.12.2009, s. 1).

      (8)  Text železničného protokolu sa spolu s rozhodnutím o podpise uverejnil v Ú. v. EÚ L 331, 16.12.2009, s. 5.

      (9)  Dátum nadobudnutia platnosti železničného protokolu pre Úniu uverejní Generálny sekretariát Rady v Úradnom vestníku Európskej únie.

      PRÍLOHA
      Vyhlásenie podľa článku XXII ods. 2 týkajúce sa právomoci Európskej únie v záležitostiach upravovaných Protokolom k Dohovoru o medzinárodných zábezpekách na mobilné zariadenia týkajúcim sa záležitostí špecifických pre železničný vozidlový park („železničný protokol“), prijatým 23. februára 2007 v Luxemburgu, v súvislosti s ktorými členské štáty preniesli právomoc na Európsku úniu

                  1.

                  V článku XXII železničného protokolu sa ustanovuje, že organizácie regionálnej ekonomickej integrácie, ktoré sú tvorené suverénnymi štátmi a do ktorých právomoci patria určité záležitosti upravované týmto protokolom, môžu podpísať, prijať a schváliť tento protokol alebo k nemu pristúpiť pod podmienkou, že vydajú vyhlásenie uvedené v článku XXII ods. 2. Európska únia sa rozhodla schváliť železničný protokol a vydáva preto toto vyhlásenie.

                  2.

                  V súčasnosti sú členskými štátmi Európskej únie Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Chorvátska republika, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Malta, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo a Spojené kráľovstvo Veľkej Británie a Severného Írska.

                  3.

                  Toto vyhlásenie sa však v súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, nevzťahuje na Dánske kráľovstvo.

                  4.

                  Toto vyhlásenie sa nevzťahuje na územia členských štátov, na ktoré sa nevzťahuje Zmluva o fungovaní Európskej únie (pozri článok 355 tejto zmluvy), a uplatňuje sa bez toho, aby boli dotknuté akty alebo pozície, ktoré v rámci železničného protokolu môžu prijať dotknuté členské štáty v mene a v záujme týchto území.

                  5.

                  Členské štáty Európskej únie preniesli na Úniu právomoci, pokiaľ ide o záležitosti, ktoré môžu ovplyvňovať alebo upravovať pravidlá nariadenia Rady (ES) č. 44/2001 (1), ktoré bude od 10. januára 2015 nahradené nariadením Európskeho parlamentu a Rady (EÚ) č. 1215/2012 (2), nariadenia Rady (ES) č. 1346/2000 (3), nariadenia Európskeho parlamentu a Rady (ES) č. 593/2008 (4), smernice Európskeho parlamentu a Rady 2008/57/ES (5) a nariadenia Európskeho parlamentu a Rady (ES) č. 881/2004 (6).

                  6.

                  Pokiaľ ide o systém číslovania vozidiel, Európska únia prostredníctvom rozhodnutia 2006/920/ES (7), zmeneného 14. novembra 2012 rozhodnutím Komisie 2012/757/EÚ (8), prijala systém číslovania, ktorý je vhodný na účely identifikácie zložiek železničného vozidlového parku, ako sa uvádza v článku XIV železničného protokolu.
                  Okrem toho, pokiaľ ide o výmenu údajov medzi členskými štátmi Európskej únie a medzinárodným registrom, Európska únia dosiahla významný pokrok prostredníctvom rozhodnutia 2007/756/ES (9), zmeneného 14. novembra 2012 rozhodnutím Komisie 2012/757/EÚ. Členské štáty Európskej únie prostredníctvom tohto rozhodnutia implementovali národné registre vozidiel, vďaka čomu by sa malo zamedziť duplicite údajov, ktoré sú dostupné v medzinárodnom registri.

                  7.

                  Európska únia nevydá vyhlásenie podľa článku XXVII ods. 2 týkajúce sa uplatňovania článku VIII ani nevydá žiadne z vyhlásení podľa článku XXVII ods. 1 a 3. Členské štáty si ponechajú svoju právomoc týkajúcu sa noriem hmotného práva, pokiaľ ide o platobnú neschopnosť.

                  8.

                  Výkon právomoci, ktorú členské štáty preniesli na Európsku úniu podľa Zmluvy o Európskej únii a Zmluvy o fungovaní Európskej únie, podlieha svojou podstatou nepretržitému vývoju. V rámci týchto zmlúv môžu príslušné inštitúcie prijímať rozhodnutia, ktorými sa určuje rozsah právomoci Únie. Európska únia si preto vyhradzuje právo toto vyhlásenie príslušným spôsobom zmeniť, čo však nie je nevyhnutnou podmienkou pre výkon jej právomocí v záležitostiach upravených železničným protokolom.

         (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 16.1.2001, s. 1).

         (2)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).

         (3)  Nariadenie Rady (ES) č. 1346/2000 z 29. mája 2000 o konkurznom konaní (Ú. v. ES L 160, 30.6.2000, s. 1).

         (4)  Nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) (Ú. v. EÚ L 177, 4.7.2008, s. 6).

         (5)  Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).

         (6)  Nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (nariadenie o agentúre) (Ú. v. EÚ L 164, 30.4.2004, s. 1).

         (7)  Rozhodnutie Komisie 2006/920/ES z 11. augusta 2006 o technickej špecifikácii interoperability týkajúcej sa subsystému Prevádzka a riadenie dopravy transeurópskej konvenčnej železničnej sústavy (Ú. v. EÚ L 359, 18.12.2006, s. 1).

         (8)  Rozhodnutie Komisie 2012/757/EÚ zo 14. novembra 2012 o technickej špecifikácii interoperability týkajúcej sa subsystému prevádzka a riadenie dopravy systému železníc v Európskej únii a o zmene a doplnení rozhodnutia 2007/756/ES (Ú. v. EÚ L 345, 15.12.2012, s. 1).

         (9)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30).


               22.9.2017

               SK

               Úradný vestník Európskej únie

               C 316/272

         P8_TA(2015)0295
   Otázky na písomné zodpovedanie (výklad článku 130 ods. 3 rokovacieho poriadku)
   Rozhodnutie Európskeho parlamentu z 9. septembra 2015 o otázkach na písomné zodpovedanie (výklad článku 130 ods. 3 rokovacieho poriadku) (2015/2152(REG))
   (2017/C 316/31)

      Európsky parlament,

               —

               so zreteľom na list predsedníčky Výboru pre ústavné veci zo 4. septembra 2015,

               —

               so zreteľom na článok 226 rokovacieho poriadku,

               1.

               rozhodol pripojiť k článku 130 ods. 3 rokovacieho poriadku tento výklad:
               „Pojem ‚výnimočne‘ sa má vykladať tak, že doplňujúca otázka sa týka naliehavej záležitosti a že s predložením tejto otázky nemožno počkať do nasledujúceho mesiaca. Okrem toho musí byť počet otázok predložených podľa odseku 3 druhého pododseku nižší ako stanovených päť otázok mesačne.“

               2.

               poveruje svojho predsedu, aby postúpil toto rozhodnutie pre informáciu Rade a Komisii.


title: Rozhodnutie Rady 2012/514/SZBP z  24. septembra 2012 , ktorým sa mení a dopĺňa a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)

text:
               25.9.2012

               SK

               Úradný vestník Európskej únie

               L 257/16

         ROZHODNUTIE RADY 2012/514/SZBP
   z 24. septembra 2012,
   ktorým sa mení a dopĺňa a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 23. septembra 2010 prijala rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (1), naposledy zmenené a doplnené rozhodnutím 2011/537/SZBP (2). Misia EUPOL RD Congo sa ukončí 30. septembra 2012.

               (2)

               Politický a bezpečnostný výbor 13. júla 2012 schválil odporúčanie, aby sa misia EUPOL RD Congo predĺžila o jeden rok, pričom po jej skončení bude nasledovať konečná prechodná fáza v dĺžke 12 mesiacov, počas ktorej misia odovzdá svoje úlohy.

               (3)

               Misia EUPOL RD Congo by sa preto mala predĺžiť do 30. septembra 2013.

               (4)

               Je potrebné ustanoviť finančnú referenčnú sumu určenú na krytie výdavkov spojených s misiou EUPOL RD Congo na obdobie od 1. októbra 2012 do 30. septembra 2013.

               (5)

               Je tiež potrebné upraviť určité ustanovenia, pokiaľ ide o utajované skutočnosti EÚ.

               (6)

               Misia EUPOL RD Congo sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/576/SZBP sa týmto mení a dopĺňa takto:

               1)

               v článku 1 sa odsek 1 nahrádza takto:
               „1.   Policajná misia Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (ďalej len „EUPOL RD Congo“ alebo „misia“), zriadená jednotnou akciou 2007/405/SZBP, sa predlžuje na obdobie od 1. októbra 2010 do 30. septembra 2013.“;

               2)

               v článku 2 sa odsek 1 nahrádza takto:
               „1.   Na účely zlepšenia zrelosti a udržateľnosti procesu reformy konžskej štátnej polície EUPOL RD Congo pomáha konžským orgánom pri vykonávaní policajného akčného plánu a tvorbe usmernení strategického rámca. Misia prispeje k úsiliu, ktoré sa na miestnej a medzinárodnej úrovni vynakladá na posilnenie kapacít konžskej štátnej polície. EUPOL RD Congo sa zameriava na konkrétne činnosti a projekty na podporu svojej činnosti na strategickej úrovni procesu reformy, na budovanie kapacít a na posilnenie interakcie medzi konžskou štátnou políciou a systémom trestného súdnictva v širšom zmysle s cieľom lepšie podporiť boj proti sexuálnemu násiliu a beztrestnosti. EUPOL RD Congo úzko koordinuje svoju činnosť s inými darcami z Únie a medzinárodnými a bilaterálnymi darcami, aby sa predišlo zdvojeniu úsilia.“;

               3)

               v článku 7 sa odsek 3 nahrádza takto:
               „3.   Všetok personál dodržiava minimálne bezpečnostné operačné normy misie a bezpečnostný plán misie podporujúci bezpečnostnú politiku Únie v teréne. Pokiaľ ide o ochranu utajovaných skutočností EÚ, ktoré sú zverené členom personálu pri výkone povinností, všetok personál dodržiava zásady a minimálne normy bezpečnosti ustanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3).

               4)

               článok 12 sa nahrádza takto:
               „Článok 12
               Bezpečnosť
               1.   Veliteľ civilnej operácie riadi plánovanie bezpečnostných opatrení vedúceho misie a v rámci misie EUPOL RD Congo zabezpečuje ich riadne a účinné plnenie v súlade s článkami 5 a 9.
               2.   Vedúci misie je zodpovedný za bezpečnosť misie a dodržiavanie minimálnych bezpečnostných požiadaviek, ktoré sa vzťahujú na misiu, v súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V Zmluvy o EÚ a jej podporných nástrojov.
               3.   Vedúcemu misie pomáha vyšší bezpečnostný úradník misie (SMSO – Senior Mission Security Officer), ktorý podlieha vedúcemu misie a zároveň udržiava úzky funkčný vzťah s Európskou službou pre vonkajšiu činnosť (ESVČ).
               4.   Personál EUPOL RD Congo sa pred prevzatím povinností zúčastní na povinnom bezpečnostnom výcviku v súlade s operačným plánom (OPLAN). Pravidelne sa tiež zúčastňuje na opakovacom výcviku v mieste operácie, ktorý organizuje SMSO.
               5.   Vedúci misie zabezpečí ochranu utajovaných skutočností EÚ v súlade s rozhodnutím 2011/292/EÚ.“;

               5)

               v článku 14 ods. 1 sa dopĺňa tento pododsek:
               „Finančná referenčná suma určená na úhradu výdavkov spojených s misiou na obdobie od 1. októbra 2012 do 30. septembra 2013 je 6 750 000 EUR.“;

               6)

               článok 16 sa nahrádza takto:
               „Článok 16
               Poskytovanie utajovaných skutočností
               1.   VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré boli vypracované na účely misie, v súlade s rozhodnutím 2011/292/EÚ.
               2.   VP je v súlade s operačnými potrebami misie oprávnený poskytovať OSN utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN.
               3.   V prípade špecifickej a okamžitej operačnej potreby je VP oprávnený poskytnúť hostiteľskému štátu akékoľvek utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu.
               4.   VP je oprávnený poskytovať tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje služobné tajomstvo v súlade s článkom 6 ods. 1 rokovacieho poriadku Rady (4).
               5.   VP môže právomoci uvedené v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.

               7)

               v článku 18 sa druhý odsek nahrádza takto:
               „Uplatňuje sa od 1. októbra 2010 do 30. septembra 2013.“.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 254, 29.9.2010, s. 33.

      (2)  Ú. v. EÚ L 236, 13.9.2011, s. 8.

      (3)  Ú. v. EÚ L 141, 27.5.2011, s. 17.“;

      (4)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“;


title: Rozhodnutie Rady (SZBP) 2017/1838 z 10. októbra 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
               11.10.2017

               SK

               Úradný vestník Európskej únie

               L 261/17

         ROZHODNUTIE RADY (SZBP) 2017/1838
   z 10. októbra 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1),
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. mája 2016 prijala rozhodnutie (SZBP) 2016/849.

               (2)

               Bezpečnostná rada Organizácie Spojených národov (ďalej len „BR OSN“) prijala 11. septembra 2017 rezolúciu č. 2375 (2017) [ďalej len „rezolúcia BR OSN č. 2375 (2017)“], v ktorej vyjadrila vážne obavy tak v súvislosti s jadrovou skúškou, ktorú Kórejská ľudovodemokratická republika (ďalej len „KĽDR“) uskutočnila 2. septembra 2017, ako aj s nebezpečenstvom, ktoré pre mier a stabilitu v regióne i mimo neho predstavujú činnosti, ktoré KĽDR uskutočňuje v jadrovej oblasti a oblasti balistických rakiet. BR OSN sa zároveň uzniesla, že naďalej existuje jasná hrozba pre medzinárodný mier a bezpečnosť.

               (3)

               V rezolúcii BR OSN č. 2375 (2017) sa rozširuje zákaz vývozu a dovozu určitého tovaru do KĽDR a z nej a obmedzenia investícií v KĽDR.

               (4)

               V rezolúcii BR OSN č. 2375 (2017) sa tiež zakazuje vydávanie pracovných povolení pre štátnych príslušníkov KĽDR podliehajúcim právomoci členských štátov.

               (5)

               V rezolúcii BR OSN č. 2375 (2017) sa okrem toho stanovuje rozšírený zákaz pre námorné nákladné plavidlá.

               (6)

               Na vykonanie určitých opatrení v tomto rozhodnutí je potrebná ďalšia činnosť Únie.

               (7)

               Rozhodnutie (SZBP) 2016/849 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2016/849 sa mení takto:

               1.

               V článku 1 ods. 1 sa písmeno b) nahrádza takto:

                           „b)

                           všetky položky, materiály, zariadenia, tovary a technológie, ktoré určila Bezpečnostná rada OSN alebo výbor, ktorý bol zriadený podľa bodu12 rezolúcie BR OSN č. 1718 (2006) (ďalej len „sankčný výbor“), v súlade s bodom 8 písm. a) bodom ii) rezolúcie BR OSN č. 1718 (2006), bodom 5 písm. b) rezolúcie BR OSN č. 2087 (2013), bodom 20 rezolúcie BR OSN č. 2094 (2013), bodom 25 rezolúcie BR OSN č. 2270 (2016) a bodom 4 rezolúcie BR OSN č. 2375 (2017),ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia;“

               2.

               V článku 1 ods. 1 sa písmeno i) nahrádza takto:

                           „i)

                           akákoľvek iná položka uvedená v zozname konvenčných zbraní s dvojakým použitím, ktorý prijal sankčný výbor v súlade s bodom 7 rezolúcie BR OSN č. 2321 (2016) a bodom 5 rezolúcie BR OSN č. 2375 (2017).“

               3.

               Vkladá sa tento článok:
               „Článok 6c
               1.   Zakazuje sa obstarávanie textilu (vrátane, nie však výlučne, látok a čiastočne alebo úplne dokončených odevných výrobkov) z KĽDR štátnymi príslušníkmi členských štátov alebo prostredníctvom lodí plaviacich sa alebo lietadiel lietajúcich pod vlajkou členských štátov bez ohľadu na to, či tento tovar pochádza z územia KĽDR alebo nie.
               2.   Odsek 1 sa neuplatňuje, ak sankčný výbor udelil súhlas vopred a na základe individuálneho posúdenia.
               3.   Členské štáty môžu povoliť dovoz textilu (vrátane, nie však výlučne, látok a čiastočne alebo úplne dokončených odevných výrobkov), v ktorých prípade boli písomné zmluvy uzavreté pred 11. septembrom 2017, až do 10. decembra 2017 za predpokladu, že sa podrobné informácie o týchto dovozoch sankčnému výboru oznámia do 24. januára 2018.“

               4.

               Článok 9 sa nahrádza takto:
               „Článok 9
               1.   Zakazuje sa dovoz, nákup alebo transfer ropných produktov z KĽDR.
               2.   Zakazujú sa priame alebo nepriame dodávky, predaj alebo transfer všetkých rafinovaných ropných produktov do KĽDR, štátnymi príslušníkmi členských štátov alebo cez územie členských štátov alebo z územia členských štátov, alebo prostredníctvom lodí plaviacich sa alebo lietadiel lietajúcich pod vlajkou členských štátov, a to bez ohľadu na to, či tieto produkty pochádzajú ich územia alebo nie.
               3.   Odsek 2 sa neuplatňuje v súvislosti s priamymi alebo nepriamymi dodávkami, predajom alebo transferom všetkých rafinovaných ropných produktov v objeme do 500 000 barelov počas počiatočného obdobia troch mesiacov, ktoré sa začína 1. októbra 2017 a končí 31. decembra 2017, a rafinovaných ropných produktov v objeme do 2 000 000 barelov ročne počas obdobia 12 mesiacov, ktoré sa začína 1. januára 2018 a potom každý rok, do KĽDR, štátnymi príslušníkmi členských štátov alebo cez územie členských štátov alebo z územia členských štátov, alebo prostredníctvom lodí plaviacich sa alebo lietadiel lietajúcich pod vlajkou členských štátov, a to bez ohľadu na to, či tieto produkty pochádzajú ich územia alebo nie, a to za predpokladu, že:

                           a)

                           členský štát sankčný výbor každých 30 dní informuje o objeme takýchto dodávok, takéhoto predaja alebo prevodu rafinovaných ropných produktov do KĽDR spolu s informáciami o všetkých stranách transakcie; a

                           b)

                           dodávky, predaj alebo transfer rafinovaných ropných produktov nezahŕňajú osoby alebo subjekty, ktoré sú spojené s jadrovým programom alebo programom balistických rakiet KĽDR alebo inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017), vrátane označených osôb alebo subjektov, alebo osôb alebo subjektov konajúcich v ich mene alebo na základe ich pokynov, alebo subjektov, ktoré vlastnia alebo kontrolujú, či už priamo alebo nepriamo, alebo osôb alebo subjektov, ktoré pomáhajú pri obchádzaní sankcií; a

                           c)

                           dodávky, predaj alebo transfer rafinovaných ropných produktov sú určené výlučne na účely obživy štátnych príslušníkov KĽDR a nesúvisia s vytváraním príjmov pre jadrový program alebo program balistických rakiet KĽDR alebo pre iné činnosti zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017).

                     4.   Únia prijme opatrenia potrebné na určenie príslušných položiek, na ktoré sa má vzťahovať tento článok.“

               5.

               Vkladá sa tento článok:
               „Článok 9b
               1.   V akomkoľvek období 12 mesiacov po 11. septembri 2017 sa zakazujú dodávky, predaj alebo transfer objemu ropy členským štátom do KĽDR, ktorý presahuje objem, ktorý bol predmetom dodávok, predaja alebo transferu zo strany členského štátu v období 12 mesiacov pred uvedeným dátumom.
               2.   Odsek 1 sa neuplatňuje, ak sankčný výbor vopred na základe individuálneho posúdenia schválil, že preprava ropy je určená výlučne na účely obživy štátnych príslušníkov KĽDR a nesúvisí s vytváraním príjmov pre jadrový program alebo program balistických rakiet KĽDR alebo pre iné činnosti zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017).
               3.   Únia prijme opatrenia potrebné na určenie príslušných položiek, na ktoré sa má vzťahovať tento článok.“

               6.

               Vkladá sa tento článok:
               „Článok 9c
               Zakazujú sa priame alebo nepriame dodávky, predaj alebo transfer kondenzátov a skvapalneného zemného plynu do KĽDR štátnymi príslušníkmi členských štátov alebo cez územie členských štátov alebo z územia členských štátov, alebo prostredníctvom lodí plaviacich sa alebo lietadiel lietajúcich pod vlajkou členských štátov bez ohľadu na to, či tento tovar pochádza z územia členských štátov alebo nie. Únia prijme opatrenia potrebné na určenie príslušných položiek, na ktoré sa má vzťahovať tento článok.“

               7.

               V článku 11 ods. 2 sa písmeno c) nahrádza takto:

                           „c)

                           zakladanie, údržba a prevádzka všetkých nových i existujúcich spoločných podnikov alebo družstiev štátnymi príslušníkmi členských štátov alebo na území členských štátov so subjektmi alebo osobami z KĽDR bez ohľadu na to, či konajú v mene vlády KĽDR alebo nie;“

               8.

               V článku 11 sa dopĺňajú tieto odseky:
               „3.   Odsek 2 písm. c) sa neuplatňuje na spoločné podniky alebo družstvá, najmä na tie, ktoré sú nekomerčné, ani na projekty v oblasti infraštruktúry verejnoprospešných služieb, pri ktorých sa nevytvára zisk a ktoré vopred na základe individuálneho posúdenia schválil sankčný výbor.
               4.   Členské štáty zatvoria všetky takéto existujúce spoločné podniky alebo družstvá najneskôr do 9. januára 2018 v prípade, že spoločný podnik alebo družstvo na základe individuálneho posúdenia neschválil sankčný výbor. Členský štát zatvorí všetky takéto existujúce spoločné podniky alebo družstvá do 120 dní po tom, ako sankčný výbor zamietol žiadosť o schválenie.“

               9.

               V článku 16 sa odsek 3 nahrádza takto:
               „3.   Členské štáty so súhlasom vlajkového štátu skontrolujú plavidlá na otvorenom mori, ak majú informácie, na základe ktorých majú opodstatnený dôvod domnievať sa, že náklad týchto plavidiel obsahuje položky, ktorých dodávky, predaj, transfer alebo vývoz sú zakázané podľa tohto rozhodnutia.
               Ak členský štát, ktorý je vlajkovým štátom, nedá súhlas na kontrolu na otvorenom mori, vydá plavidlu pokyn, aby sa presunulo do vhodného prístavu na požadovanú kontrolu zo strany miestnych orgánov v súlade s bodom 18 rezolúcie BR OSN č. 2270 (2016).
               Ak vlajkový štát nedá súhlas s kontrolou na otvorenom mori, ani nevydá plavidlu pokyn, aby sa presunulo do vhodného prístavu na požadovanú kontrolu, alebo ak sa plavidlo odmietne podrobiť pokynu vlajkového štátu, aby umožnilo kontrolu na otvorenom mori, alebo sa presunúť sa do takéhoto prístavu, členský štát bezodkladne predloží sankčnému výboru správu, ktorá obsahuje príslušné údaje týkajúce sa incidentu, plavidla a vlajkového štátu.“

               10.

               V článku 16 sa odsek 6 sa nahrádza takto:
               „6.   Členské štáty prijmú potrebné opatrenia na zaistenie a zneškodnenie – napríklad zničením, znefunkčnením alebo znemožnením ich použitia, uskladnením alebo transferom do iného štátu ako je štát pôvodu alebo štát určenia na účely zneškodnenia – položiek, ktorých dodávka, predaj, transfer alebo vývoz sú zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2371 (2017) alebo č. 2375 (2017), a ktoré sa zistili pri inšpekciách, a to spôsobom, ktorý je v súlade s ich povinnosťami podľa platného medzinárodného práva.“

               11.

               V článku 16 sa dopĺňa tento odsek:
               „9.   Členské štáty zakážu svojim štátnym príslušníkom, osobám podliehajúcim ich právomoci, subjektom registrovaným na ich území alebo podliehajúcim ich právomoci a plavidlám plaviacim sa pod ich vlajkou umožňovať transfery akéhokoľvek tovaru, ktorý je predmetom dodávok, predaja alebo transferu do KĽDR alebo z nej, z lode na loď alebo z plavidiel plaviacich sa pod vlajkou KĽDR alebo zapájať sa do takýchto transferov.“

               12.

               Článok 18a sa nahrádza takto:
               „Článok 18a
               1.   Členský štát, ktorý je vlajkovým štátom plavidla, ktoré označil sankčný výbor, odstráni z daného plavidla svoju vlajku, ak tak stanovil sankčný výbor.
               2.   Členský štát, ktorý je vlajkovým štátom plavidla, ktoré označil sankčný výbor, nasmeruje toto plavidlo, ak tak stanovil výbor, do prístavu, ktorý určil výbor, a to v spolupráci s prístavným štátom.
               3.   Členský štát, ktorý je vlajkovým štátom plavidla, ktoré označil sankčný výbor, okamžite zruší registráciu daného plavidla, ak tak stanovil sankčný výbor.
               4.   Ak tak vo svojom označení stanovil sankčný výbor, členské štáty zakážu plavidlu vstup do svojich prístavov, okrem prípadu núdze alebo prípadu, keď ide o návrat plavidla do prístavu pôvodu alebo pokiaľ sankčný výbor vopred nestanoví, že takýto vstup do prístavu je potrebný na humanitárne účely alebo akékoľvek iné účely v súlade s cieľmi rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017) alebo č. 2371 (2017).
               5.   Ak tak vo svojom označení stanovil sankčný výbor, členské štáty zaistia, aby sa na plavidlo vzťahovalo zmrazenie aktív.
               6.   Príloha IV obsahuje plavidlá uvedené v odsekoch 1 až 5 tohto článku označené sankčným výborom v súlade s bodom 12 rezolúcie BR OSN č. 2321 (2016), bodom 6 rezolúcie BR OSN č. 2371 (2017) a bodmi 6 a 8 rezolúcie BR OSN č. 2375 (2017).“

               13.

               Článok 26a sa nahrádza takto:
               „Článok 26a
               1.   Členské štáty neposkytujú pracovné povolenia štátnym príslušníkom KĽDR, ktorí podliehajú ich právomoci, v súvislosti s prijatím na ich územie.
               2.   Odsek 1 sa neuplatňuje, ak sankčný výbor na základe individuálneho posúdenia vopred schváli, že zamestnanie štátnych príslušníkov KĽDR, ktorí podliehajú právomoci daného členského štátu, je nevyhnutné na poskytovanie humanitárnej pomoci, denuklearizáciu alebo na akýkoľvek iný účel, ktorý je v súlade s cieľmi rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017) alebo č. 2375 (2017).
               3.   Odsek 1 sa neuplatňuje na pracovné povolenia, v ktorých prípade boli písomné zmluvy uzavreté pred 11. septembrom 2017.“

               14.

               Článok 32 sa nahrádza takto:
               „Článok 32
               Neuzná sa žiaden nárok v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení uložených podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016) alebo č. 2375 (2017), vrátane opatrení Únie alebo ktoréhokoľvek členského štátu v súlade s príslušnými rozhodnutiami Bezpečnostnej rady OSN alebo s opatreniami, na ktoré sa vzťahuje toto rozhodnutie, vrátane nárokov na náhradu škody alebo akýkoľvek iný nárok tohto druhu ako nárok na kompenzáciu alebo nárok zo záruky, najmä nárok na predĺženie platnosti alebo vyplatenie dlhopisu, záruka alebo náhrada škody, najmä finančná záruka alebo finančná náhrada škody v akejkoľvek podobe, ak sú vykonané:

                           a)

                           osobami alebo subjektmi uvedenými v zoznamoch v prílohe I, II alebo III;

                           b)

                           žiadnou inou osobou alebo subjektom v KĽDR vrátane vlády KĽDR, jej verejných subjektov, korporácií a agentúr, alebo

                           c)

                           akoukoľvek osobou alebo subjektom, ktoré konajú prostredníctvom jednej z osôb alebo subjektov uvedených v písmenách a) alebo b) alebo v ich prospech.“

               15.

               Príloha IV sa premenúva na:
               „Zoznam plavidiel podľa článku 18a ods. 6“

               16.

               Príloha VI sa vypúšťa.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 10. októbra 2017

            Za Radu

            predseda

         T. TÕNISTE

      (1)  Ú. v. EÚ L 141, 28.5.2016, s. 79.


title: Rozhodnutie Politického a bezpečnostného výboru (SZBP) 2015/1496 z 23. júla 2015, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/3/2015)

text:
               5.9.2015

               SK

               Úradný vestník Európskej únie

               L 233/7

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1496
   z 23. júla 2015,
   ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/3/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 7 ods. 1,
   keďže:

               (1)

               Podľa rozhodnutia 2014/486/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia týkajúce sa politickej kontroly a strategického riadenia poradnej misie Európskej únie pre reformu sektora civilnej bezpečnosti na Ukrajine (EUAM Ukraine) vrátane rozhodnutia o vymenovaní vedúceho misie.

               (2)

               PBV 24. júla 2014 prijal rozhodnutie 2014/644/SZBP (2) o vymenovaní pána Kálmána MIZSEIA za vedúceho misie EUAM Ukraine od 1. augusta 2014 do 31. júla 2015.

               (3)

               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Kálmána MIZSEIA ako vedúceho misie EUAM Ukraine od 1. augusta 2015 do 30. novembra 2015,

         PRIJAL TOTO ROZHODNUTIE:
   Článok 1
   Mandát pána Kálmána MIZSEIA ako vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) sa týmto predlžuje do 30. novembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. júla 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 217, 23.7.2014, s. 42.

      (2)  Rozhodnutie Politického a bezpečnostného výboru 2014/644/SZBP z 24. júla 2014 o vymenovaní vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/1/2014) (Ú. v. EÚ L 267, 6.9.2014, s. 6).


title: Rozhodnutie Komisie z 13. januára 1987 o zozname prevádzkarní v Brazílii, schválených na účely dovozu mäsových výrobkov do spoločenstva

text:
Dôležité právne oznámenie

|

31987D0119

Úradný vestník L 049 , 18/02/1987 S. 0037 - 0038 Fínske špeciálne vydanie: Kapitola 3 Zväzok 22 S. 0208  Švédske špeciálne vydanie: Kapitola 3 Zväzok 22 S. 0208

		Rozhodnutie Komisiez 13. januára 1987o zozname prevádzkarní v Brazílii, schválených na účely dovozu mäsových výrobkov do spoločenstva(87/119/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 77/99/EHS z 21. decembra 1976 o zdravotných problémoch ovplyvňujúcich obchodovanie v rámci spoločenstva s mäsovými výrobkami [1], naposledy zmenené a doplnené smernicou 86/469/EHS [2], najmä na jej článok 17 ods. 1,keďže podľa článku 17 ods. 1 smernice 77/99/EHS sa musí zaviesť zoznam prevádzkarní v tretích krajinách, oprávnených na vývoz mäsových výrobkov do spoločenstva; keďže tieto prevádzkarne musia plniť podmienky stanovené v prílohe k uvedenej smernici;keďže Brazília predložila zoznam prevádzkarní oprávnených vyvážať mäsové výrobky do spoločenstva;keďže kontroly spoločenstva na mieste ukázali, že hygienické normy určitých týchto prevádzkarní sú dostatočné; keďže tieto možno preto zapísať do počiatočného zoznamu prevádzkarní, vypracovaného podľa uvedeného článku 17 ods. 1, z ktorých dovoz mäsových výrobkov môže byť povolený;keďže prípad ostatných prevádzkarní navrhovaných Brazíliou treba preskúmať opätovne na základe ďalších informácií týkajúcich sa ich hygienických noriem a schopnosti rýchlo sa prispôsobiť požiadavkám spoločenstva;keďže medzičasom a aby sa zabránilo náhlemu prerušeniu existujúcich obchodných tokov, tieto prevádzkarne môžu získať dočasné oprávnenie pokračovať vo svojom vývoze mäsových výrobkov do tých členských štátov, ktoré sú pripravené ich prijať;keďže preto bude potrebné opätovne preskúmať a podľa potreby zmeniť a doplniť toto rozhodnutie vo svetle opatrení prijatých na tento účel a realizovaných zdokonalení;keďže toto rozhodnutie je založené na existujúcich pravidlách spoločenstva uplatňovaných na dovozy z tretích krajín; keďže preto bude potrebné opätovne preskúmať toto rozhodnutie, ak vyššie uvedené pravidlá sa majú upraviť;keďže navyše v súlade s článkom 17 ods. 1 smernice 77/99/EHS opatrenia inak používané členskými štátmi týkajúce sa dovozu mäsových výrobkov z tretích krajín nesmú byť priaznivejšie ako opatrenia upravujúce obchodovanie vo vnútri spoločenstva; keďže v tomto smere dovoz mäsových výrobkov z prevádzkarní zahrnutých do zoznamu v prílohe k tomuto rozhodnutiu ostáva predmetom ostatnej veterinárnej legislatívy, najmä čo sa týka požiadaviek na zdravie zvierat a všeobecných ustanovení zmluvy;keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Členské štáty môžu povoliť dovoz mäsových výrobkov z Brazílie len z prevádzkarní uvedených v prílohe.2. Členské štáty však môžu pokračovať v povoľovaní dovozov mäsových výrobkov do 15. augusta 1987, pochádzajúcich z prevádzkarní, ktoré nie sú uvedené v prílohe, ktoré však boli úradne schválené a navrhnuté brazílskymi orgánmi k 8. máju 1986, ak sa neprijme rozhodnutie o opaku do 16. augusta 1987.Komisia predloží zoznam týchto prevádzkarní členským štátom.3. Dovozy pochádzajúce z prevádzkarní uvedených v odseku 1 ostávajú predmetom veterinárnych opatrení stanovených inde, najmä čo sa týka požiadaviek na zdravie zvierat.Článok 2Toto rozhodnutie sa uvedie do účinnosti od 15. januára 1987.Článok 3Toto rozhodnutie sa posúdi a podľa potreby zmení a doplní pred 16. augustom 1987.Článok 4Toto rozhodnutie je adresované členským štátom.V Bruseli 13. januára 1987Za KomisiuFrans Andriessenpodpredseda[1] Ú. v. ES L 26, 31.1.1977, s. 85.[2] Ú. v. ES L 275, 26.9.1986, s. 36.--------------------------------------------------PRÍLOHAZOZNAM PREVÁDZKARNÍČíslo schválenia | Prevádzkareň | Adresa || |SIF | 7 | Swift Armour SA Indústria e Comércio | Santana do Livramento,Rio Grande do Sul |SIF | 10 | Frigorífico Bordon SA | Sao Paulo, Sao Paulo |SIF | 381 | Frigorífico Kaiowa SA | Guarulhos, Sao Paulo |SIF | 385 | Frigorífico Mouran SA | Andradina, Sao Paolo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, Sao Paolo |--------------------------------------------------


title: Rozhodnutie Rady (EÚ, Euratom) 2016/1147 z 12. júla 2016, ktorým sa vymenúva člen Európskeho hospodárskeho a sociálneho výboru navrhnutý Belgickým kráľovstvom

text:
               14.7.2016

               SK

               Úradný vestník Európskej únie

               L 189/58

         ROZHODNUTIE RADY (EÚ, Euratom) 2016/1147
   z 12. júla 2016,
   ktorým sa vymenúva člen Európskeho hospodárskeho a sociálneho výboru navrhnutý Belgickým kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh belgickej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Rudiho THOMAESA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Paul SOETE, Ancien Administrateur délégué d'AGORIA, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. júla 2016

            Za Radu

            predseda

         P. KAŽIMÍR

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie č. 147 z 10. októbra 1990 týkajúce sa uplatňovania článku 76 nariadenia (EHS) č. 1408/71

text:
Dôležité právne oznámenie

|

31991D0425

Úradný vestník L 235 , 23/08/1991 S. 0021 - 0027 Fínske špeciálne vydanie: Kapitola 5 Zväzok 5 S. 0091  Švédske špeciálne vydanie: Kapitola 5 Zväzok 5 S. 0091

		ROZHODNUTIE č. 147z 10. októbra 1990týkajúce sa uplatňovania článku 76 nariadenia (EHS) č. 1408/71(91/425/EHS)SPRÁVNA KOMISIA EURÓPSKYCH SPOLOČENSTIEV PRE SOCIÁLNE ZABEZPEČENIE MIGRUJÚCICH PRACOVNÍKOV,so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, podľa ktorého je zodpovedná za riešenie všetkých správnych otázok alebo otázok výkladu vyplývajúcich z ustanovení nariadenia (EHS) č. 1408/71 a následných nariadení,so zreteľom na článok 2 ods. 1 nariadenia Rady (EHS) č. 574/72 z 21. marca 1972, podľa ktorého je správna Komisia povinná navrhnúť vzory potvrdení, osvedčení, vyhlásení, žiadostí a iných dokumentov potrebných pre uplatňovanie nariadení,so zreteľom na nariadenie Rady (EHS) č. 3427/89 z 30. októbra 1989, ktorým sa mení a dopĺňa najmä článok 76 nariadenia (EHS) č. 1408/71,keďže článok 76 teraz v odseku 1 ustanovuje, že v prípade prekrývania nárokov na rodinné dávky podľa právnych predpisov príslušného štátu a podľa právnych predpisov štátu bydliska rodinných príslušníkov sa čiastka poskytovaná podľa právnych predpisov príslušného štátu pozastaví až do čiastky poskytovanej podľa právnych predpisov štátu bydliska rodinných príslušníkov a v odseku 2, že ak sa nepodá žiadosť o dávky v štáte bydliska, môže príslušná inštitúcia druhého štátu uplatniť ustanovenia odseku 1, ako keby sa dávky poskytli v prvom štáte;keďže je preto potrebné určiť postup vykonávania tohto článku, pokiaľ ide o informácie, ktoré má poskytnúť inštitúcia miesta bydliska príslušnej inštitúcii na účely uvedeného pozastavenia, pokiaľ ide o porovnanie medzi sumami poskytnutými podľa právnych predpisov uvedených dvoch štátov, a pokiaľ ide o určenie doplatku rozdielu, ktorý bude možno príslušná inštitúcia musieť vyplatiť;keďže je na tento účel potrebné zostaviť zmenený a doplnený vzor tlačiva E 411;keďže jazyk, v ktorom sa majú vydať tlačivá, stanovilo odporúčanie č. 15 Správnej komisie;keďže, nakoniec je potrebné určiť prepočtový kurz mien, ktorý sa použije na účely uvedeného porovnania,ROZHODLA TAKTO:1. a) Ak príslušná inštitúcia nemá k dispozícii informácie dokazujúce, že povolanie (alebo činnosť, ktorá sa za také považuje, v zmysle rozhodnutia č. 119), ktoré zakladá nárok na rodinné dávky, sa vykonáva v štáte bydliska rodinných príslušníkov, zaplatí táto inštitúcia rodinné dávky v plnej výške.b) V prípade pochybností, alebo ak je preukázané, že povolanie (alebo činnosť, ktorá sa za také považuje, v zmysle rozhodnutia č. 119), ktoré zakladá nárok na rodinné dávky v štáte bydliska sa vykonáva, môže príslušná inštitúcia pozastaviť výplatu rodinných dávok. V takom prípade bezodkladne požiada inštitúciu miesta bydliska rodinných príslušníkov o informácie týkajúce sa nároku na rodinné dávky v štáte bydliska rodinných príslušníkov v súlade so zmeneným a doplneným vzorom nižšie uvedeného tlačiva E 411.Príslušné orgány členských štátov dajú toto tlačivo k dispozícii príslušným inštitúciám. Tento formulár je dostupný v úradných jazykoch spoločenstva a usporiadaný takým spôsobom, aby sa rôzne verzie dokonale prekrývali a aby tak dotknutá osoba mohla dostať tlačivo vo svojom vlastnom jazyku.c) Príslušná inštitúcia potom každý rok zašle tlačivo E 411 inštitúcii miesta bydliska rodinných príslušníkov. Druhá z uvedených inštitúcií vráti tlačivo príslušnej inštitúcii do troch mesiacov po jeho obdržaní.d) Po obdržaní informácií poskytnutých inštitúciou miesta bydliska vypracuje príslušná inštitúcia pre každého rodinného príšlusníka porovnanie výšky rodinných dávok poskytnutých podľa právnych predpisov štátu bydliska rodinných príslušníkov (uvedenej v informácii potvrdenej inštitúciou miesta bydliska) a výškou rodinných dávok poskytnutých podľa právnych predpisov, ktoré uplatňuje.e) Po vykonaní tohto porovnania poskytne príslušná inštitúcia, kde je to vhodné, doplatok k dávkam poskytnutým podľa právnych predpisov členského štátu bydliska rodinných príslušníkov, ktorý sa rovná rozdielu medzi výškou dávky poskytnutou podľa uvedených právnych predpisov a výškou dávky splatnou podľa právnych predpisov príslušného štátu.Výška doplatku sa po prvýkrát určí najneskôr dvanásť mesiacov po nadobudnutí nároku na dávky v členskom štáte bydliska rodinných príslušníkov a v príslušnom štáte. Doplatok sa potom určuje aspoň každých dvanásť mesiacov.Ak sa podľa právnych predpisov, ktoré uplatňuje príslušná inštitúcia, neposkytne žiadna dávka pre toho istého rodinného príslušníka, alebo ak je výška dávky, na základe ustanovenia týchto právnych predpisov, nižšia ako tá, ktorú potvrdila inštitúcia miesta bydliska rodinných príslušníkov, príslušná inštitúcia doplatok neposkytne.Ak sa dávky poskytnú podľa jej právnych predpisov pre toho istého rodinného príslušníka a ak je ich výška vyššia ako tá, ktorú potvrdila inštitúcia miesta bydliska rodinných príslušníkov, zaplatí doplatok rovnajúci sa rozdielu medzi týmito dvoma výškami.Ak sú dávky splatné podľa právnych predpisov, ktoré uplatňuje príslušná inštitúcia, pokiaľ sa neposkytli žiadne dávky podľa právnych predpisov štátu bydliska pre toho istého rodinného príslušníka, poskytne uvedená inštitúcia tieto dávky v plnej výške.Príslušná inštitúcia môže sčítavať sumy splatné ako doplatok pre rodinu ako celok pred poskytnutím vyššie uvedených súm daným osobám.f) Príslušná inštitúcia môže poskytnúť zálohu na doplatok rozdielu. V takom prípade, ak sa neskôr ukáže, že výška zálohy presahuje splatnú čiastku, uskutoční príslušná inštitúcia náležité usporiadanie odpočítaním preplatenej čiastky od doplatku, ktorý poskytne príslušnej osobe na nasledujúce obdobie.g) V prípade, že sa nepredložila žiadna žiadosť o rodinné dávky v štáte bydliska rodinných príslušníkov a ak informácie, ktoré má inštitúcia miesta bydliska k dispozícii, jej neumožňujú určiť výšku rodinných dávok, ktoré by boli splatné, ak by sa žiadosť podala, zašle uvedená inštitúcia príslušnej inštitúcii všeobecný prehľad sadzieb poskytovaných podľa právnych predpisov, ktoré uplatňuje a ktorý je v platnosti pre danú dobu alebo doby.2. Na účely porovnania, ktoré sa má vykonať medzi týmito dvoma čiastkami, príslušná inštitúcia prevedie na svoju menu výšku rodinných dávok poskytnutých podľa právnych predpisov štátu bydliska rodinných príslušníkov, pričom použije prepočtový kurz uvedený v článku 107 ods. 1 nariadenia (EHS) č. 574/72. Prepočtový kurz, ktorý sa berie do úvahy, je kurz uplatniteľný v deň vykonania porovnania.3. Toto rozhodnutie je uplatniteľné od prvého dňa mesiaca nasledujúceho po jeho uverejnení v Úradnom vestníku Európskych spoločenstiev.Predseda Správnej komisieM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: Rozhodnutie Európskej centrálnej banky (EÚ) 2016/1041 z 22. júna 2016 o akceptovateľnosti obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika a o zrušení rozhodnutia (EÚ) 2015/300 (ECB/2016/18)

text:
               28.6.2016

               SK

               Úradný vestník Európskej únie

               L 169/14

         ROZHODNUTIE EURÓPSKEJ CENTRÁLNEJ BANKY (EÚ) 2016/1041
   z 22. júna 2016
   o akceptovateľnosti obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika a o zrušení rozhodnutia (EÚ) 2015/300 (ECB/2016/18)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18 a článok 34.1 druhú zarážku,
   so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60) (1) (usmernenie o všeobecnej dokumentácii), a najmä jeho na článok 1 ods. 4, hlavy I, II, IV, V, VI a VIII v štvrtej časti a šiestu časť,
   so zreteľom na usmernenie ECB/2014/31 z 9. júla 2014 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky, ktorým sa mení usmernenie ECB/2007/9 (2), a najmä na jeho článok 1 ods. 3 a článok 8,
   so zreteľom na rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10) (3), a najmä na jeho článok 3 ods. 2,
   keďže:

               (1)

               Podľa článku 18.1 Štatútu Európskeho systému centrálnych bánk a Európskej centrálnej banky Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky.

               (2)

               Štandardné kritériá a minimálne požiadavky na limity kreditnej kvality určujúce akceptovateľnosť obchodovateľných aktív ako zábezpeky na účely operácií menovej politiky Eurosystému sú ustanovené usmernení (EÚ) 2015/510 (ECB/2014/60) a konkrétne v jeho článku 59 a v štvrtej časti hlava II.

               (3)

               Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť. Podľa článku 59 ods. 6 usmernenia (EÚ) 2015/510 (ECB/2014/60) si Eurosystém vyhradzuje právo určiť, či emisia, emitent, dlžník alebo ručiteľ spĺňajú požiadavky Eurosystému na kreditnú kvalitu na základe akýchkoľvek informácií, ktoré Eurosystém považuje za relevantné pre zabezpečenie zodpovedajúcej ochrany Eurosystému pred rizikom.

               (4)

               Článok 8 ods. 2 usmernenia ECB/2014/31 ustanovuje, že limity kreditnej kvality Eurosystému sa neuplatňujú na obchodovateľné dlhové nástroje, ktoré vydali alebo za ktoré v plnom rozsahu ručia vlády členských štátov, ktorých menou je euro, na ktoré sa uplatňuje program Európskej únie/Medzinárodného menového fondu, pokiaľ Rada guvernérov nerozhodne, že príslušný členský štát nespĺňa podmienky finančnej podpory a/alebo makroekonomického programu.

               (5)

               Rada guvernérov vo februári 2015 zhodnotila, že nebolo možné predpokladať úspešný záver preskúmania v danom čase prebiehajúceho programu Európskej únie/Medzinárodného menového fondu pre Helénsku republiku. Rozhodnutie Európskej centrálnej banky (EÚ) 2015/300 (ECB/2015/6) (4) následne ustanovilo, že na účely článku 6 ods. 1 a článku 8 usmernenia ECB/2014/31 sa už Helénska republika nepovažuje za členský štát, ktorý plní program Európskej únie/Medzinárodného menového fondu, a že požiadavky Eurosystému na limity kreditnej kvality sa uplatňujú vo vzťahu k obchodovateľným dlhovým nástrojom, ktoré vydala alebo za ktoré v plnom rozsahu ručí Helénska republika. Dňa 19. augusta 2015, po skončení programu finančnej podpory pre Grécko financovaného prostredníctvom Európskeho nástroja finančnej stability, schválila Rada guvernérov Európskeho mechanizmu pre stabilitu (EMS) nový trojročný program finančnej pomoci pre Grécko.

               (6)

               Prvá tranža v rámci nového programu ESM bola vyplatená po tom, ako boli prijaté všetky požadované opatrenia a dosiahnuté všetky ciele, ktoré prispeli k postupnej stabilizácii gréckej ekonomiky a umožnili rekapitalizáciu gréckeho bankového systému na konci roku 2015. Po dokončení predchádzajúcich opatrení, ktoré boli dohodnuté v programe pre prvé preskúmanie, schválilo predstavenstvo EMS 17. júna 2016 vyplatenie prvej časti druhej tranže programu. Prvé preskúmanie programu EMS tým bolo úspešne ukončené.

               (7)

               Rada guvernérov posúdila účinky nového programu EMS pre Grécko, jeho ďalšiu realizáciu a odhodlanie, ktoré preukázali grécke orgány v súvislosti s realizáciou tohto programu v plnej miere.

               (8)

               Na základe uvedeného posúdenia považuje Rada guvernérov Helénsku republiku za krajinu, ktorá plní program, a rozhodla sa znova akceptovať v operáciách menovej politiky Eurosystému obchodovateľné dlhové nástroje, ktoré vydala alebo za ktoré v plnom rozsahu ručí Helénska republika. Preto by sa rozhodnutie (EÚ) 2015/300 (ECB/2015/6) malo zrušiť.

               (9)

               Vzhľadom na osobitné podmienky, ktoré sa týkajú trhového a úverového rizika pre obchodovateľné dlhové nástroje, ktoré vydala alebo za ktoré v plnom rozsahu ručí Helénska republika, sa Rada guvernérov rozhodla upraviť rozpis zrážok vzťahujúci sa na tieto nástroje podľa článku 8 ods. 3 usmernenia ECB/2014/31.

               (10)

               V súlade s predchádzajúcimi závermi rokovaní Rady guvernérov sa potenciálne nákupy obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika, a ktoré sú uskutočňované v rámci programu nákupu aktív verejného sektora na sekundárnych trhoch (PSPP), preskúmajú neskôr pri zohľadnení pokroku dosiahnutého v súvislosti s analýzou a posilnením udržateľnosti verejného dlhu Grécka a iných otázok spojených s riadením rizík,

         PRIJALA TOTO ROZHODNUTIE:
   Článok 1
   Akceptovateľnosť obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika
   1.   Helénska republika sa považuje za krajinu, ktorá plní program Európskej únie/Medzinárodného menového fondu.
   2.   Minimálne požiadavky Eurosystému na limity kreditnej kvality, ako sú ustanovené v usmernení (EÚ) 2015/510 (ECB/2014/60), a konkrétne v jeho článku 59 a v štvrtej časti, sa neuplatňujú na obchodovateľné dlhové nástroje, ktoré vydala alebo za ktoré v plnom rozsahu ručí Helénska republika.
   Článok 2
   Rozpis zrážok, ktoré sa uplatňujú na obchodovateľné dlhové nástroje, ktoré vydala, alebo za ktoré v plnom rozsahu ručí Helénska republika
   Na obchodovateľné dlhové nástroje, ktoré vydala, alebo za ktoré v plnom rozsahu ručí Helénska republika, sa uplatňujú osobitné zrážky uvedené v prílohe k tomuto rozhodnutiu.
   Článok 3
   Nákupy v rámci PSPP
   Nákupy obchodovateľných dlhových cenných papierov, ktoré vydala, alebo za ktoré v plnom rozsahu ručí Helénska republika, podľa rozhodnutia (EÚ) 2015/774 (ECB/2015/10) sa uskutočňujú – v súlade s článkom 5 ods. 3 uvedeného rozhodnutia a v rámci limitov, ktoré v súlade s ním stanoví Rada guvernérov – po tom, ako Rada guvernérov pozitívne vyhodnotí pokrok dosiahnutý v súvislosti s analýzou a posilnením udržateľnosti verejného dlhu Grécka a iné otázky spojené s riadením rizík.
   Článok 4
   Zrušovacie ustanovenie
   Rozhodnutie (EÚ) 2015/300 (ECB/2015/6) sa týmto zrušuje.
   Článok 5
   Záverečné ustanovenia
   1.   Toto rozhodnutie nadobúda účinnosť 29. júna 2016.
   2.   V prípade akéhokoľvek rozporu medzi týmto rozhodnutím a rozhodnutím (EÚ) 2015/774 (ECB/2015/10) alebo usmernením (EÚ) 2015/510 (ECB/2014/60) alebo usmernením ECB/2014/31 tak, ako ich na vnútroštátnej úrovni implementovali národné centrálne banky členských štátov, ktorých menou je euro, má prednosť toto rozhodnutie.

      Vo Frankfurte nad Mohanom 22. júna 2016

            Prezident ECB

         Mario DRAGHI

      (1)  Ú. v. EÚ L 91, 2.4.2015, s. 3.

      (2)  Ú. v. EÚ L 240, 13.8.2014, s. 28.

      (3)  Ú. v. EÚ L 121, 14.5.2015, s. 20.

      (4)  Rozhodnutie Európskej centrálnej banky (EÚ) 2015/300 z 10. februára 2015 o akceptovateľnosti obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika (ECB/2015/6) (Ú. v. EÚ L 53, 25.2.2015, s. 29).

      PRÍLOHA

         ROZPIS ZRÁŽOK, KTORÉ SA UPLATŇUJÚ NA OBCHODOVATEĽNÉ DLHOVÉ NÁSTROJE, KTORÉ VYDALA, ALEBO ZA KTORÉ V PLNOM ROZSAHU RUČÍ HELÉNSKA REPUBLIKA

                  Štátne dlhopisy

                  Zostatková splatnosť (v rokoch)

                  Zrážky v prípade kupónov s pevnou a pohyblivou sadzbou

                  Zrážky v prípade kupónov s nulovou sadzbou

                  0-1

                  15,0

                  15,0

                  1-3

                  33,0

                  35,5

                  3-5

                  45,0

                  48,5

                  5-7

                  54,0

                  58,5

                  7-10

                  56,0

                  62,0

                  > 10

                  57,0

                  71,0

                  Bankové dlhopisy so štátnou zárukou a dlhopisy nefinančných korporácií so štátnou zárukou

                  Zostatková splatnosť (v rokoch)

                  Zrážky v prípade kupónov s pevnou a pohyblivou sadzbou

                  Zrážky v prípade kupónov s nulovou sadzbou

                  0-1

                  23,0

                  23,0

                  1-3

                  42,5

                  45,0

                  3-5

                  55,5

                  59,0

                  5-7

                  64,5

                  69,5

                  7-10

                  67,0

                  72,5

                  > 10

                  67,5

                  81,0


title: Rozhodnutie Komisie z 27. októbra 2016, o nahradení člena skupiny zainteresovaných strán platformy REFIT

text:
               4.11.2016

               SK

               Úradný vestník Európskej únie

               C 405/4

         ROZHODNUTIE KOMISIE
   z 27. októbra 2016,
   o nahradení člena skupiny zainteresovaných strán platformy REFIT
   (2016/C 405/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie C(2015) 3261 final z 19. mája 2015, ktorým sa zriaďuje platforma REFIT, a najmä na jeho článok 4,
   keďže:

               (1)

               V článku 4 rozhodnutia Komisie C(2015) 3261 final, ktorým sa zriaďuje platforma REFIT (ďalej len „platforma“), sa stanovuje, že táto platforma bude zahŕňať „vládnu skupinu“ a „skupinu zainteresovaných strán“ a že členmi skupiny zainteresovaných strán budú najviac 20 odborníci, z ktorých budú dvaja zastupovať Európsky hospodársky a sociálny výbor a Výbor regiónov a ostatní členovia budú pochádzať z podnikateľského sektora vrátane MSP, spomedzi sociálnych partnerov a organizácií občianskej spoločnosti s priamymi skúsenosťami pri uplatňovaní právnych predpisov Únie. Odborníci v skupine zainteresovaných strán sú menovaní osobne alebo aby zastupovali záujmy spoločné pre viaceré zainteresované strany.

               (2)

               V článku 4 ods. 4 rozhodnutia sa stanovuje, že Komisia na návrh prvého podpredsedu Komisie vymenuje členov skupiny zainteresovaných strán spomedzi uchádzačov, ktorí majú priame skúsenosti s uplatňovaním právnych predpisov Únie a ktorí reagovali na výzvu na vyjadrenie záujmu. Pri vymenúvaní sa v čo najväčšej možnej miere zabezpečí vyvážené zastúpenie rôznych odvetví, záujmov a regiónov Únie, ako aj pohlaví. V článku 4 ods. 5 rozhodnutia sa stanovuje, že členovia sa menujú na obdobie do 31. októbra 2019. Podľa článku 4 ods. 6 rozhodnutia je možné členov, ktorí sa vzdajú funkcie, na zvyšok ich funkčného obdobia nahradiť.

               (3)

               V rozhodnutí Komisie C(2015) 9063 final zo 16. decembra 2015, ktorým sa vymenúvajú členovia skupiny zainteresovaných strán platformy REFIT (1), sa stanovuje, že ak by ktorýkoľvek člen skupiny zainteresovaných strán prestal byť počas funkčného obdobia platformy členom, prvý podpredseda môže navrhnúť náhradníka z pôvodného zoznamu uchádzačov, ktorí reagovali na výzvu na vyjadrenie záujmu stať sa členom skupiny zainteresovaných strán.

               (4)

               V dôsledku odstúpenia pána Linasa Lasiauskasa z funkcie člena skupiny zainteresovaných strán k 23. júnu 2016 prvý podpredseda Komisie navrhol, aby pána Lasiauskasa na zvyšok jeho funkčného obdobia nahradil pán Paolo Falcioni,

         ROZHODLA TAKTO:
   Jediný článok
   Pán Paolo Falcioni sa vymenúva za člena skupiny zainteresovaných strán platformy REFIT na obdobie do 31. októbra 2019 (pozri prílohu k tomuto rozhodnutiu).

      V Bruseli 27. októbra 2016

            Za Komisiu

         Frans TIMMERMANS

            prvý podpredseda

      (1)  Ú. v. EÚ C 425, 18.12.2015, s. 8.

      PRÍLOHA

                  Meno

                  Štátna príslušnosť

                  Zastupovanie spoločného záujmu zainteresovaných strán v určitej oblasti politiky

                  Súčasný zamestnávateľ

                  Pán Paolo Falcioni

                  IT

                  ÁNO

                  Združenie európskych výrobcov domácich spotrebičov


title: 2010/485/EÚ: Rozhodnutie Komisie z  1. septembra 2010 o primeranosti príslušných orgánov Austrálie a Spojených štátov amerických podľa smernice Európskeho parlamentu a Rady 2006/43/ES [oznámené pod číslom K(2010) 5676]  Text s významom pre EHP

text:
               11.9.2010

               SK

               Úradný vestník Európskej únie

               L 240/6

         ROZHODNUTIE KOMISIE
   z 1. septembra 2010
   o primeranosti príslušných orgánov Austrálie a Spojených štátov amerických podľa smernice Európskeho parlamentu a Rady 2006/43/ES
   [oznámené pod číslom K(2010) 5676]
   (Text s významom pre EHP)
   (2010/485/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/43/ES zo 17. mája 2006 o štatutárnom audite ročných účtovných závierok a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje smernica Rady 84/253/EHS (1), a najmä na jej článok 47 ods. 3 prvý pododsek,
   po konzultácii s európskym dozorným úradníkom pre ochranu údajov,
   keďže:

               (1)

               V súlade s článkom 47 ods. 1 a článkom 53 smernice 2006/43/ES od 29. júna 2008 platí, že príslušné orgány členských štátov môžu v prípade kontrol alebo prešetrovaní štatutárnych audítorov alebo audítorských spoločností umožniť prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností príslušným orgánom tretej krajiny iba vtedy, ak Komisia vyhlási dané orgány za primerané a ak medzi nimi a príslušnými orgánmi dotknutého členského štátu existujú dohody o spolupráci na základe reciprocity. Preto treba určiť, ktoré príslušné orgány tretích krajín sú primerané na účel prenosu pracovnej dokumentácie o audite alebo iných dokumentov v držbe štatutárnych audítorov alebo audítorských spoločností príslušným orgánom tretej krajiny.

               (2)

               Prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností príslušným orgánom tretej krajiny je odzrkadlením značného verejného záujmu týkajúceho sa vykonávania nezávislého verejného dohľadu. V tejto súvislosti by sa akýkoľvek takýto prenos príslušnými orgánmi členských štátov mal uskutočňovať výlučne na účel výkonu právomocí verejného dohľadu, externého zabezpečovania kvality a prešetrovaní audítorov a audítorských spoločností príslušnými orgánmi dotknutej tretej krajiny. Členské štáty by mali zaistiť, aby bilaterálne pracovné dohody, ktoré umožňujú prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností medzi ich príslušnými orgánmi a príslušnými orgánmi Austrálie a Spojených štátov amerických, obsahovali primerané bezpečnostné opatrenia vzťahujúce sa na ochranu osobných údajov, ako aj ochranu služobného tajomstva a citlivých obchodných informácií týkajúcich sa spoločností, ktorých účtovné závierky sa v rámci auditu preverujú, ako aj audítorov takýchto spoločností, uvedených v takejto dokumentácii. Osoby v súčasnosti alebo v minulosti zamestnané príslušnými orgánmi tretej krajiny, ktoré prijímajú informácie, podliehajú povinnosti zachovávať služobné tajomstvo.

               (3)

               Členské štáty by bez toho, aby tým bol dotknutý článok 47 ods. 4 smernice 2006/43/ES, mali zaistiť, aby sa kontakty medzi audítormi alebo audítorskými spoločnosťami členských štátov a príslušnými orgánmi Austrálie a Spojených štátov amerických na účely verejného dohľadu, zabezpečovania kvality a prešetrovaní audítorov a audítorských spoločností uskutočňovali prostredníctvom príslušných orgánov dotknutého členského štátu.

               (4)

               Členské štáty sa môžu rozhodnúť prijať spoločné kontroly, a to vo výnimočných prípadoch, keď je takýto krok potrebný na zaistenie účinného dozoru. Členské štáty môžu povoliť spoluprácu s príslušnými orgánmi Austrálie a Spojených štátov amerických formou spoločných kontrol alebo prostredníctvom pozorovateľov bez právomocí kontroly alebo prešetrenia a bez prístupu k dôvernej pracovnej dokumentácii o audite alebo iným dokumentom v držbe štatutárnych audítorov alebo audítorských spoločností. Takáto spolupráca by sa mala vždy uskutočňovať v súlade s podmienkami stanovenými v článku 47 ods. 2 smernice 2006/43/ES a v tomto rozhodnutí, najmä pokiaľ ide o potrebu rešpektovať suverenitu, dôvernosť a reciprocitu. Členské štáty by mali zaistiť, aby sa akékoľvek spoločné kontroly, ktoré vykonávajú ich príslušné orgány a príslušné orgány Austrálie a Spojených štátov amerických na území členských štátov podľa článku 47 smernice 2006/43/ES, vykonávali pod vedením príslušného orgánu dotknutého členského štátu.

               (5)

               Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (2) sa vzťahuje na spracovanie osobných údajov vykonávané podľa uvedenej smernice. Preto v prípade, ak prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností príslušným orgánom Austrálie alebo Spojených štátov amerických zahŕňa zverejnenie osobných údajov, mal by sa vždy uskutočniť v súlade s ustanoveniami smernice 95/46/ES. Členské štáty by vzhľadom na ochranu prenesených osobných údajov mali zaistiť primerané ochranné opatrenia, najmä prostredníctvom záväzných dohôd medzi ich príslušnými orgánmi a príslušnými orgánmi Austrálie a Spojených štátov amerických v súlade s kapitolou IV smernice 95/46/ES a mali by zaistiť, aby uvedené orgány ďalej nezverejňovali osobné údaje obsiahnuté v prenesenej pracovnej dokumentácii o audite alebo iných dokumentoch v držbe štatutárnych audítorov alebo audítorských spoločností bez predchádzajúceho súhlasu príslušných orgánov dotknutých členských štátov.

               (6)

               Posudzovanie primeranosti príslušných orgánov tretej krajiny by sa malo uskutočniť z hľadiska požiadaviek na spoluprácu podľa článku 36 smernice 2006/43/ES alebo z hľadiska v podstate rovnocenných funkčných výsledkov. Primeranosť by sa mala posudzovať najmä z hľadiska právomocí vykonávaných príslušnými orgánmi Austrálie a Spojených štátov amerických, ochranných opatrení proti porušovaniu služobného tajomstva a pravidiel týkajúcich sa dôvernosti informácií uplatňovaných týmito orgánmi, ako aj ich schopnosti spolupracovať v rámci svojich zákonov a právnych predpisov s príslušnými orgánmi členských štátov.

               (7)

               Keďže audítori a audítorské spoločnosti podnikov Únie, ktoré emitovali cenné papiere v Austrálii alebo Spojených štátoch amerických, alebo ktoré sú súčasťou skupiny vydávajúcej v uvedených krajinách štatutárnu konsolidovanú účtovnú závierku, sa riadia vnútroštátnymi právnymi predpismi uvedených krajín, malo by sa rozhodnúť o tom, či príslušné orgány členských štátov môžu preniesť pracovnú dokumentáciu o audite alebo iné dokumenty v držbe štatutárnych audítorov alebo audítorských spoločností príslušným orgánom uvedených krajín výlučne na účely výkonu ich právomocí verejného dohľadu, externého zabezpečovania kvality a prešetrovaní audítorov a audítorských spoločností.

               (8)

               Posúdenia primeranosti na účely článku 47 smernice 2006/43/ES sa uskutočnili, pokiaľ ide o príslušné orgány Austrálie a Spojených štátov amerických. Rozhodnutia o primeranosti by sa mali prijímať na základe týchto hodnotení týkajúcich sa uvedených orgánov.

               (9)

               Austrálska komisia pre cenné papiere a investície (Australian Securities and Investments Commission) má právomoci v oblasti verejného dohľadu, externého zabezpečovania kvality a prešetrovaní audítorov a audítorských spoločností. Vykonáva primerané ochranné opatrenia, ktorými sa jej súčasným alebo bývalým zamestnancom zakazuje zverejňovať dôverné informácie akejkoľvek tretej osobe alebo orgánu a na základe ktorých sa udeľujú sankcie v prípade ich nedodržania. Prenesenú pracovnú dokumentáciu o audite alebo iné dokumenty v držbe štatutárnych audítorov alebo audítorských spoločností by využívala výlučne na účely súvisiace s verejným dohľadom, externým zabezpečením kvality a prešetrovaniami audítorov a audítorských spoločností. Podľa zákonov a právnych predpisov Austrálie môže preniesť pracovnú dokumentáciu o audite alebo iné dokumenty v držbe austrálskych audítorov alebo audítorských spoločností príslušným orgánom ktoréhokoľvek členského štátu. Na tomto základe by Austrálska komisia pre cenné papiere a investície mala byť vyhlásená za orgán spĺňajúci požiadavky primeranosti na účel článku 47 ods. 1 smernice 2006/43/ES.

               (10)

               Komisia Spojených štátov amerických pre cenné papiere a burzu (Securities and Exchange Commission of the United States of America) má právomoc prešetrovať audítorov a audítorské spoločnosti. Toto rozhodnutie by sa malo vzťahovať len na právomoc Komisie Spojených štátov amerických pre cenné papiere a burzu prešetrovať audítorov a audítorské spoločnosti. Komisia Spojených štátov amerických pre cenné papiere a burzu vykonáva primerané ochranné opatrenia, ktorými sa jej súčasným a bývalým zamestnancom zakazuje zverejňovať dôverné informácie akejkoľvek tretej osobe alebo orgánu a na základe ktorých sa udeľujú sankcie v prípade ich nedodržania. Prenesenú pracovnú dokumentáciu o audite alebo iné dokumenty v držbe štatutárnych audítorov alebo audítorských spoločností by využívala výlučne na účely súvisiace s prešetrovaniami audítorov a audítorských spoločností. Podľa zákonov a právnych predpisov Spojených štátov amerických môže Komisia pre cenné papiere a burzu preniesť pracovnú dokumentáciu o audite alebo iné dokumenty v držbe audítorov alebo audítorských spoločností zo Spojených štátov amerických, ktoré sa vzťahujú na prešetrovania takýchto audítorov alebo audítorských spoločností, ktoré môže Komisia pre cenné papiere a burzu vykonať, príslušným orgánom ktoréhokoľvek členského štátu. Na tomto základe by Komisia Spojených štátov amerických pre cenné papiere a burzu mala byť vyhlásená za orgán spĺňajúci požiadavky primeranosti na účel článku 47 ods. 1 smernice 2006/43/ES.

               (11)

               Rada Spojených štátov amerických pre dohľad nad audítorskými spoločnosťami (The Public Company Accounting Oversight Board of the United States of America) má právomoci v oblasti verejného dohľadu, externého zabezpečovania kvality a prešetrovaní audítorov a audítorských spoločností. Vykonáva primerané ochranné opatrenia, ktorými sa jej súčasným a bývalým zamestnancom zakazuje zverejňovať dôverné informácie akejkoľvek tretej osobe alebo orgánu a na základe ktorých sa udeľujú sankcie v prípade ich nedodržania. Prenesenú pracovnú dokumentáciu o audite alebo iné dokumenty v držbe štatutárnych audítorov alebo audítorských spoločností by využívala výlučne na účely súvisiace s verejným dohľadom, externým zabezpečením kvality a prešetrovaniami audítorov a audítorských spoločností. Podľa zákonov a právnych predpisov Spojených štátov amerických môže príslušným orgánom ktoréhokoľvek členského štátu poskytnúť priamy prístup k pracovnej dokumentácii o audite alebo iným dokumentom v držbe audítorov alebo audítorských spoločností zo Spojených štátov amerických, podľa zákonov Spojených štátov však takéto dokumenty príslušným orgánom členských štátov nemôže preniesť.

               (12)

               Komisia Spojených štátov amerických pre cenné papiere a burzu však môže príslušným orgánom ktoréhokoľvek členského štátu poskytnúť správy o kontrole vydané Radou Spojených štátov amerických pre dohľad nad audítorskými spoločnosťami vzťahujúce sa na audítorov a audítorské spoločnosti zo Spojených štátov a na základe predchádzajúcej žiadosti s náležitým odôvodnením im môže poskytnúť pracovnú dokumentáciu o audite alebo iné dokumenty v držbe audítorov alebo audítorských spoločností zo Spojených štátov, ktoré sú pre takéto kontroly relevantné. Spolupráca pri kontrolách audítorov a audítorských spoločností medzi príslušnými orgánmi členských štátov a Radou Spojených štátov amerických pre dohľad nad audítorskými spoločnosťami vedie preto k výsledkom, ktoré sú v podstate rovnocenné s priamou výmenou pracovnej dokumentácie o audite alebo iných dokumentov v držbe štatutárnych audítorov alebo audítorských spoločností stanovenou v článku 36 smernice 2006/43/ES. Na tomto základe by sa Rada Spojených štátov amerických pre dohľad nad audítorskými spoločnosťami mala vyhlásiť za orgán spĺňajúci požiadavky primeranosti na účel článku 47 ods. 1 smernice 2006/43/ES.

               (13)

               Prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností by mal zahŕňať prístup k pracovnej dokumentácii o audite alebo iným príslušným dokumentom v držbe štatutárnych audítorov alebo audítorských spoločností alebo ich zaslanie orgánom vyhláseným za orgány spĺňajúce požiadavky primeranosti na základe tohto rozhodnutia, a to na základe predchádzajúceho súhlasu príslušných orgánov členských štátov, a zaslanie takejto dokumentácie príslušnými orgánmi členských štátov uvedeným orgánom alebo umožnenie prístupu k nej. V dôsledku toho by sa štatutárnym audítorom a audítorským spoločnostiam nemalo v prípade kontrol alebo prešetrovaní umožniť, aby povoľovali prístup alebo zasielali pracovnú dokumentáciu o audite alebo iné dokumenty v držbe štatutárnych audítorov alebo audítorských spoločností uvedeným orgánom za iných podmienok, ako sú podmienky stanovené v tomto rozhodnutí a v článku 47 smernice 2006/43/ES, napríklad na základe súhlasu štatutárneho audítora, audítorskej spoločnosti alebo klientskej spoločnosti.

               (14)

               Týmto rozhodnutím by sa nemali dotknúť dohody o spolupráci uvedené v článku 25 ods. 4 smernice Európskeho parlamentu a Rady 2004/109/ES z 15. decembra 2004 o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, a ktorou sa mení a dopĺňa smernica 2001/34/ES (3).

               (15)

               Keďže toto rozhodnutie sa prijíma v súvislosti s prechodným obdobím poskytnutým určitým audítorom a audítorským spoločnostiam z tretích krajín na základe rozhodnutia Komisie 2008/627/ES z 29. júla 2008 týkajúceho sa prechodného obdobia pre audítorské činnosti audítorov a audítorských subjektov z určitých tretích krajín (4), týmto rozhodnutím by sa nemalo zabrániť prijatiu konečných rozhodnutí o rovnocennosti, ktoré môže Komisia prijať na základe článku 46 smernice 2006/43/ES.

               (16)

               Cieľom tohto rozhodnutia je uľahčiť účinnú spoluprácu medzi príslušnými orgánmi členských štátov a príslušnými orgánmi Austrálie a Spojených štátov amerických, aby sa im umožnilo vykonávať ich funkciu verejného dohľadu, externého zabezpečovania kvality a prešetrovania a aby sa zároveň chránili práva dotknutých strán. Členské štáty by mali Komisiu informovať o pracovných mechanizmoch uzatvorených s uvedenými orgánmi s cieľom umožniť Komisii posúdiť, či sa spolupráca uskutočňuje v súlade s článkom 47 smernice 2006/43/ES.

               (17)

               Konečným cieľom spolupráce s Austráliou a Spojenými štátmi americkými v oblasti dohľadu nad auditom je dosiahnuť vzájomnú dôveru, pokiaľ ide o systémy dohľadu druhej strany, v prípadoch, v ktorých prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností predstavuje výnimku. Vzájomná dôvera by sa zakladala na rovnocennosti systémov dohľadu nad audítormi v Únii a uvedených krajinách.

               (18)

               Rada Spojených štátov amerických pre dohľad nad audítorskými spoločnosťami by predtým, ako sa rozhodne spoľahnúť sa na dohľad vykonávaný príslušnými orgánmi členských štátov, rada ďalej posúdila ich systémy dohľadu nad audítormi. Mechanizmus spolupráce medzi príslušnými orgánmi členských štátov a Radou Spojených štátov amerických pre dohľad nad audítorskými spoločnosťami a Komisiou Spojených štátov amerických pre cenné papiere a burzu by sa preto mal preskúmať, aby sa tak posúdil pokrok v oblasti dosiahnutia vzájomnej dôvery. Z uvedených dôvodov by sa toto rozhodnutie malo vzhľadom na Radu Spojených štátov amerických pre dohľad nad audítorskými spoločnosťami a Komisiu Spojených štátov amerických pre cenné papiere a burzu uplatňovať len do 31. júla 2013.

               (19)

               Opatrenia stanovené v tomto rozhodnutí sú v súlade so stanoviskom výboru zriadeného článkom 48 ods. 1 smernice 2006/43/ES,

         PRIJALA TOTO ROZHODNUTIE:
   Článok 1
   Za orgány spĺňajúce požiadavky primeranosti na účel článku 47 ods. 1 smernice 2006/43/ES sa považujú tieto príslušné orgány tretích krajín:

               1.

               Austrálska komisia pre cenné papiere a investície;

               2.

               Rada Spojených štátov amerických pre dohľad nad audítorskými spoločnosťami;

               3.

               Komisia Spojených štátov amerických pre cenné papiere a burzu.

         Článok 2
   1.   V súlade s článkom 53 smernice 2006/43/ES platí od 29. júna 2008, že akýkoľvek prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností v prípade kontrol alebo prešetrovaní štatutárnych audítorov alebo audítorských spoločností buď podlieha predchádzajúcemu súhlasu príslušného orgánu dotknutého členského štátu, alebo ho vykonáva príslušný orgán dotknutého členského štátu.
   2.   Prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností nesmie slúžiť na iný účel ako na účel verejného dohľadu, externého zabezpečovania kvality alebo prešetrovaní audítorov a audítorských spoločností.
   3.   V prípade, že pracovná dokumentácia o audite alebo iné dokumenty v držbe štatutárnych audítorov alebo audítorských spoločností sú výlučne v držbe štatutárneho audítora alebo audítorskej spoločnosti registrovanej v inom členskom štáte, ako je členský štát, v ktorom je registrovaný audítor skupiny a ktorého príslušný orgán prijal žiadosť od ktoréhokoľvek z orgánov uvedených v článku 1, takáto dokumentácia alebo dokumenty sa prenesú príslušnému orgánu dotknutej tretej krajiny iba vtedy, ak príslušný orgán prvého členského štátu dal na takýto prenos výslovný súhlas.
   4.   Členské štáty zaistia, aby bilaterálne pracovné dohody, ktoré umožňujú prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností medzi ich príslušnými orgánmi a príslušnými orgánmi Austrálie a Spojených štátov amerických, obsahovali primerané bezpečnostné opatrenia vzťahujúce sa na ochranu osobných údajov, ako aj ochranu služobného tajomstva a citlivých obchodných informácií týkajúcich sa spoločností, ktorých účtovné závierky sa v rámci auditu preverujú, ako aj audítorov takýchto spoločností, uvedených v takejto dokumentácii.
   5.   Členské štáty bez toho, aby tým bol dotknutý článok 47 ods. 4 smernice 2006/43/ES, zaistia, aby sa v bilaterálnych pracovných dohodách, ktoré umožňujú prenos pracovnej dokumentácie o audite alebo iných dokumentov v držbe štatutárnych audítorov alebo audítorských spoločností medzi ich príslušnými orgánmi a príslušnými orgánmi Austrálie a Spojených štátov amerických, ustanovilo, že kontakty medzi audítormi alebo audítorskými spoločnosťami členských štátov a príslušnými orgánmi Austrálie a Spojených štátov americkým sa na účely verejného dohľadu, zabezpečovania kvality a prešetrovaní audítorov a audítorských spoločností uskutočňujú prostredníctvom príslušných orgánov dotknutého členského štátu.
   6.   Členské štáty sa na spoločných kontrolách môžu dohodnúť len v prípade potreby. Členské štáty zaistia, aby sa akékoľvek spoločné kontroly, ktoré vykonávajú ich príslušné orgány a príslušné orgány Austrálie a Spojených štátov amerických na území členských štátov podľa článku 47 smernice 2006/43/ES, spravidla vykonávali pod vedením príslušného orgánu dotknutého členského štátu.
   7.   Členské štáty zaistia, aby akékoľvek bilaterálne pracovné dohody medzi ich príslušnými orgánmi a príslušnými orgánmi Austrálie a Spojených štátov amerických zodpovedali podmienkam spolupráce stanoveným v tomto rozhodnutí.
   Článok 3
   Toto rozhodnutie sa vzhľadom na príslušné orgány uvedené v článku 1 bodoch. 2 a ods. 3 uplatňuje do 31. júla 2013.
   Článok 4
   Toto rozhodnutie je určené členským štátom.

      V Bruseli 1. septembra 2010

            Za Komisiu

         Michel BARNIER

            člen Komisie

      (1)  Ú. v. EÚ L 157, 9.6.2006, s. 87.

      (2)  Ú. v. ES L 281, 23.11.1995, s. 31.

      (3)  Ú. v. EÚ L 390, 31.12.2004, s. 38.

      (4)  Ú. v. EÚ L 202, 31.7.2008, s. 70.